‘એપલ’ના સ્ટીવ જોબ્સ અને ‘ફેસબુક’ના માર્ક ઝકરબર્ગનાં જીવનમાં પ્રેરણાસ્રોત બનનાર નીમ કરોલી બાબા વિષે રસપ્રદ વાતો પ્રકાશિત થતી રહે છે. ઉત્તરાખંડના કૈંચી આશ્રમ (નૈનીતાલ)માં નીમ કરોલી બાબા (નીબ કરોરી બાબા / મહારાજજી) નાં દર્શન કરનાર વિદેશી પ્રતિષ્ઠિત વ્યક્તિઓમાં બાબા રામદાસ (Dr Richard Alpert), ભગવાનદાસ (Kermit Michel Riggs), ક્રિશ્ના દાસ (Jeffrey Kagel), ડૉ. લેરી બ્રિલિયંટ (Dr Larry Brilliant) વગેરેનો સમાવેશ થાય છે. ‘એપલ’ના સ્ટીવ જોબ્સ (Steve Jobs) 1974માં કૈંચી આશ્રમ આવ્યા, તે અગાઉ સપ્ટેમ્બર 1973માં નીમ કરોલી બાબાએ મહાસમાધિ લઇ લીધેલી. માર્ક ઝકરબર્ગ તો છેક 2008માં આશ્રમની મુલાકાતે આવેલા.